CELEX: 62009TN0227
Language: el
Date: 2009-06-10 00:00:00
Title: Υπόθεση T-227/09: Προσφυγή της 10ης Ιουνίου 2009 — Feng Shen Technology κατά ΓΕΕΑ — Majtczak (FS)

15.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 193/24
            
         Προσφυγή της 10ης Ιουνίου 2009 — Feng Shen Technology κατά ΓΕΕΑ — Majtczak (FS)
   (Υπόθεση T-227/09)
   2009/C 193/40
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Feng Shen Technology Co. Ltd (Gueishan, Ταϊβάν) (εκπρόσωποι: W. Festl Wietek και P. Rath, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Jarosław Majtczak (Łódź, Πολωνία)
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 1ης Απριλίου 2009 στην υπόθεση R 529/2008-4,
            
         
               —
            
            
               να κηρύξει άκυρο το υπ’ αριθ. 4 431 391 κοινοτικό σήμα και
            
         
               —
            
            
               να καταδικάσει το ΓΕΕΑ στα δικαστικά έξοδα ενώπιον του Πρωτοδικείου και του τμήματος προσφυγών.
            
         
      Ισχυρισμοί και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το σήμα «FS» για προϊόντα της κλάσεως 26 — Κοινοτικό σήμα υπ’ αριθ. 4 431 391
   
      Δικαιούχος του κοινοτικού σήματος: Ο αντίδικος ενώπιον του τμήματος προσφυγών
   
      Αιτούσα την κήρυξη της ακυρότητας του κοινοτικού σήματος: Η προσφεύγουσα
   
      Σήμα του οποίου δικαιούχος είναι η αιτούσα την κήρυξη της ακυρότητας: Διάφορα προγενέστερα καταχωρισμένα σήματα για το εικονιστικό σήμα «FS» στην Ταϊβάν, στην Κίνα και στην Γκάνα σε σχέση με κλείστρα και συναφή προϊόντα
   
      Απόφαση του τμήματος ακυρώσεως: Απόρριψη της αιτήσεως ακυρώσεως
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση των άρθρων 51, παράγραφος 1, στοιχείο β', του κανονισμού του Συμβουλίου 40/94 (νυν άρθρο 52, παράγραφος 1, στοιχείο β', του κανονισμού του Συμβουλίου 207/2009), καθόσον το τμήμα προσφυγών δεν εκτίμησε ορθά τα αποδεικτικά στοιχεία και τα έγγραφα που προσκόμισαν οι διάδικοι και δεν ανέλυσε ορθά τα πραγματικά περιστατικά προκειμένου να καταλήξει ότι η αίτηση για την καταχώριση του σήματος υποβλήθηκε κακόπιστα